ตัดเล็บให้สุนัข ฝึกให้สุนัขชินกับการถูกจับเท้า
กรรไกรตัดเล็บที่เราใช้กันทั่วไปถูกออกแบบมาสำหรับตัดพื้นผิวที่แบนราบ แต่เล็บของสุนัขมีลักษณะโค้งงอเป็นรูปถ้วย หากใช้กรรไกรตัดเล็บของคน อาจจะทำให้สุนัขเจ็บหรือเป็นแผลได้ ที่ตัดเล็บสำหรับสุนัขมีหลายแบบ แบบที่เห็นได้ทั่วไปจะเป็นทรงแบบกิโยตีน (เป็นรูปตัว U) หรือแบบกรรไกร คุณสามารถเลือกใช้แบบใดก็ได้ตามความชอบ  ที่ตัดเล็บแบบกรรไกรจะใช้ง่ายกว่า เนื่องจากคุณไม่ต้องสอดเล็บของสุนัขเข้าไปในช่องตัดแบบกิโยตีน เนื้อส่วนที่อยู่ใต้เล็บนั้นเต็มไปด้วยเส้นเลือดและเส้นประสาทมากมาย หากตัดโดนเข้า สุนัขอาจจะเจ็บมากและทำให้เลือดออกได้ ตามหลักการแล้ว ควรตัดให้เว้นระยะจากเนื้อประมาณ 2-4 มิลลิเมตร   หากสุนัขของคุณมีเล็บสีขาว คุณจะมองเห็นเนื้อสีชมพูใต้เล็บนั้นได้ ถ้าเล็บของสุนัขเป็นสีดำ คุณจะไม่สามารถมองเห็นเนื้อที่อยู่ใต้เล็บ ควรจะค่อยๆ ตัดเล็บเข้าไปทีละนิดเพื่อป้องกันไม่ให้ตัดเข้าเนื้อ อาจจะให้ผู้ดูแลสัตว์หรือสัตวแพทย์ช่วยสาธิตให้ก็ได้ว่าควรจะตัดเล็บสุนัขแค่ไหน หากเล็บของสุนัขยาวมาก เนื้อใต้เล็บนั้นจะยาวตามด้วย การตัดเล็บบ่อยๆ จะช่วยให้เนื้อส่วนนั้นกลับไปสู่ความยาวตามปกติ ถ้าสุนัขของคุณกำลังผ่อนคลายหรือชินกับการถูกจับเท้าแล้ว ให้เขานอนลงเพื่อตัดเล็บได้เลย แต่ถ้าสุนัขดิ้นไปมา ให้คุณค่อยๆ รั้งตัวเขาไว้ให้นอนลงโดยใช้ศอกและแขนจับอุ้งเท้า  ถ้าน้องหมาของคุณอยู่นิ่งไม่ได้เลย ให้หาคนมาช่วยจับไว้ คุณจะได้จดจ่อกับการตัดเล็บอย่างสะดวกขึ้น เล็บเท้าที่ขาหลังมักจะสั้นกว่าและตัดง่ายกว่าเท้าข้างหน้า และเวลาถูกจับขาหลัง สุนัขจะนิ่งกว่าเวลาถูกจับขาหน้าด้วย ดังนั้นให้เริ่มตัดเล็บจากขาหลังก่อน   ดูตำแหน่งหรือกะระยะของเนื้อใต้เล็บก่อนจะลงมือตัดปลายเล็บ ค่อยๆ ตัดอย่างระวัง และควรตัดให้เหลือระยะห่างจากเนื้อประมาณ 2-3 มิลลิเมตร ถ้าสุนัขของคุณมีนิ้วติ่ง อย่าลืมตัดเล็บนิ้วนั้นด้วย นิ้วติ่งคือนิ้วที่อยู่บนขาด้านใน เหนือข้อเท้าสุนัข หากตัดถูกเนื้อใต้เล็บมักจะมีเลือดออกมาก สุนัขอาจจะร้องออกมาด้วยความเจ็บปวด หรืออาจงับคุณได้ ถ้าคุณเผลอตัดโดนเนื้อสุนัขจนเลือดออก ให้ใช้กระดาษทิชชู่ซับไว้สักครู่ ถ้าเลือดยังไม่หยุดไหล ให้ทาแป้งข้าวโพดหรือยาห้ามเลือดแบบผงหรือแท่งลงบนแผล อาจจะเอานิ้วสุนัขจุ่มลงไปในผงหรือใช้นิ้วคุณทาให้ก็ได้    หากผ่านไป 10 นาทีแล้วเลือดยังไม่หยุด ให้รีบไปพบสัตวแพทย์ การชมหรือให้ขนมเล็กๆ น้อยๆ เป็นแรงจูงใจที่ดีในการทำให้สุนัขอยู่นิ่ง คอยชมเขาเรื่อยๆ และให้รางวัลเป็นขนมหลังจากตัดเล็บเท้าเสร็จแต่ละข้าง เล็บสุนัขอาจมีความหยาบและขรุขระได้เมื่อตัดเสร็จใหม่ๆ เหมือนเล็บคนเรา มันจะค่อยๆ กร่อนไปเอง แต่ถ้าคุณกังวลว่ามันจะไปขีดข่วนพื้นหรือเฟอร์นิเจอร์ของคุณเข้า คุณก็สามารถตะไบเล็บสุนัขให้เรียบมนได้ สุนัขส่วนใหญ่ไม่ชอบการตัดเล็บ ดังนั้นคุณจึงจำเป็นต้องเลือกเวลาที่น้องหมาของคุณรู้สึกผ่อนคลาย ถ้าเขายังอยู่ในอารมณ์อยากเล่นสนุก ควรรอจนกว่าเขาจะนอนลง ก่อนจะเริ่มฝึกให้ชินกับการถูกจับอุ้งเท้า เริ่มจากแตะอย่างเบามือ หากสุนัขไม่ชักเท้าหนีหรือต่อต้านอะไร ให้นวดอุ้งเท้าและนิ้วของเขาเบาๆ คุณอาจต้องใช้เวลาฝึกหลายครั้งกว่าสุนัขจะชิน ซึ่งขึ้นอยู่กับอายุและอารมณ์ของเขาด้วย ทำแบบนี้ซ้ำๆ วันละสองสามครั้งจนกว่าสุนัขจะไม่มีปฏิกิริยาเมื่อถูกจับอุ้งเท้า หากน้องหมาของคุณเคยมีประสบการณ์ที่ไม่ดี เขาจะต่อต้านเวลาจะถูกตัดเล็บ อย่างเช่นอาจจะมีคนบังเอิญตัดเข้าเนื้อที่อยู่ใต้เล็บของสุนัขเข้า (ซึ่งเป็นส่วนที่เต็มไปด้วยเส้นเลือดและเส้นประสาท) ทำให้เขาได้รับความเจ็บปวดหรือมีเลือดออก สุนัขที่อายุมากแล้วอาจจะมีอาการปวดข้อหรือข้ออักเสบบริเวณนิ้วเท้า จนทำให้รู้สึกไม่สบายเวลาตัดเล็บ ถ้าเป็นเช่นนั้นควรให้สุนัขนอนลงแล้วค่อยๆ จับเท้าของเขาอย่างระมัดระวัง   ให้สุนัขนอนตะแคงระหว่างฝึกให้ชินกับการถูกจับอุ้งเท้า อีกทางหนึ่งคือตัดเล็บขณะที่สุนัขยืนอยู่ โดยไม่ต้องยกเท้าขึ้น ควรใช้วิธีนี้ก็ต่อเมื่อคุณชำนาญในการตัดเล็บให้สุนัขแล้ว ระหว่างที่คุณนวดเท้าและเล็บให้สุนัข ควรใช้โอกาสนี้ตรวจดูสุขภาพของเขาด้วย หากสุนัขแสดงอาการเจ็บปวด มีบาดแผล เล็บแตกหัก มีอาการบวมแดง ขากะเผลก หรือสีเล็บผิดปกติ ควรรีบปรึกษาสัตวแพทย์ก่อนที่จะตัดเล็บสุนัข  แผลบาดเจ็บ การติดเชื้อ เนื้องอก และโรคเกี่ยวกับภูมิคุ้มกัน เป็นอาการผิดปกติของเล็บสุนัขที่พบบ่อยที่สุด   แผลโดยปกติจะพบที่เล็บเดียว เกิดจากการวิ่งบนพื้นที่ขรุขระ การที่เล็บติดกับสิ่งของ หรือการตัดเล็บที่ไม่ถูกวิธี บาดแผลหรือปัจจัยด้านสุขภาพ อย่างโรคเบาหวาน หรือฮอร์โมนต่อมไทรอยด์ต่ำ สามารถนำไปสู่การติดเชื้อแบคทีเรียทางเล็บได้ การติดเชื้อนั้นจะทำให้มีอาการบวม เจ็บปวด และมีของเหลวไหลออกมาจากเล็บ การติดเชื้อจากเชื้อราและปรสิต จะพบได้น้อยกว่าการติดเชื้อแบคทีเรีย แต่จะก่อให้เกิดอาการเดียวกัน เนื้องอกมีได้หลายลักษณะ ไม่ว่าจะเป็นก้อนนูน ตุ่มเนื้อปูดขึ้นมา บวม รอยแดง หรือมีของเหลวไหลออกมา โรคทางภูมิคุ้มกันจะส่งผลต่อเล็บ ทำให้เล็บเปราะหักง่ายและหลุดร่อน หากพบอาการเหล่านี้ ควรรีบพาสุนัขไปพบสัตวแพทย์ให้เร็วที่สุดเพื่อทำการรักษา
ใช้กรรไกรตัดเล็บสำหรับสุนัขโดยเฉพาะ. หาตำแหน่งเนื้อใต้เล็บของสุนัข. จับสุนัขไว้ให้ดี. เริ่มจากขาหลังก่อน. ห้ามเลือดทันทีเมื่อตัดเข้าเนื้อ. ชมสุนัขบ่อยๆ. ตะไบเล็บให้สุนัขตามต้องการ. เลือกเวลาที่เหมาะสม. ค่อยๆ จับอุ้งเท้าของสุนัข. สอนให้สุนัขนอนตะแคงข้างระหว่างตัดเล็บถ้าจำเป็น. สังเกตอุ้งเท้าสุนัขเพื่อหาความผิดปกติ.
https://www.wikihow.com/Trim-a-Dog%27s-Nails https://www.wikihow.com/Trim-a-Dog%27s-Nails
Trimming the Nails Getting Your Dog Used to Handling